|  |  |
| --- | --- |
| ­­­­­­­Sakktábor | 1028 BudapestGyöngyvirág utca 13.────────────*Telefon / fax:*(36-1) 397-1719────────────*Adószám:*18061000-1-41────────────*Bankszámla száma:*65100149-10003970────────────*E–mail:*husi-sc@t-online.hu────────────*Honlap:*www.husi-sc.hu─────────── |
| GYALOGOK | a Balaton partján,Balatonföldvár, Riviéra Park Hotel, 2015. augusztus 23-30. |

A Hűvösvölgyi Sakkiskola Sport Club (HÜSI SC) egy szezonzáró sakktábort szervez gyerekeknek a [XXI. Talentum Kupa](../../honlap/www/dokumentumok/TALENT15.htm) nemzetközi sakkverseny helyszínén és azzal egyidejűleg. Táborunkban minősítésre és sport­egyesületi tagságra való tekintet nélkül bárki részt vehet. Gyerekeket kísérő nélkül is fogadunk (felügyeletüket pedagógusok látják el), ugyanakkor kedvező ár - szolgáltatás arány mellett tudunk a sakkoktatásban részt venni nem kívánó családtagoknak is nyaralási lehetőséget ajánlani. A sakkfoglalkozások részeként verseny(ek)re is sor kerül. Ez alapvetően egy 20-20 perces gondolkodási idejű, gyakorló jellegű rapid verseny (külön nevezési díj felszámítása nélkül), de a sakktábor résztvevői a rapid helyett (vagy akár a mellett) választhatják a Talentum Kupa bármelyik (A-B-C) csoportját is.

**Táboraink fő jellemzője (a gyönyörű környezet mellett) az intenzív,** precízen megtervezett **sakkoktatás**. A naponta több órányi elméleti és gyakorlati sakkfoglalkozások közé “pihentetésül" sportórákat iktatunk, ilyenkor a gyerekek - felügyelet mellett - játszhatnak, focizhatnak, fürödhetnek, pingpongozhatnak stb.A gyerekeket kor és tudásszint szerint 6-10 fős csoportokba osztjuk. Az edzéseket forgószínpad-rendszerben tartjuk. A jelentkezések lezárása után órára lebontva megtervezzük a tábor edzésrendjét, vagyis azt, hogy egy-egy adott időpontban melyik gyerek melyik teremben, melyik edzővel, milyen témával fog foglalkozni.

**A tábor helye:** **Riviéra Park Hotel\*\*\*,** Balatonföldvár, Somogyi B. u. 5-7. A szálloda közvetlenül a Balaton partján fekszik, saját strandja kb. 500 m hosszú. Hét hektáros, ősfás parkjában röplabda-, tenisz-, minigolf pálya, ping-pong asztalok, trambulin, szalonnasütéshez kialakított grill kert, tábortűzrakó hely áll rendelkezésre. A szobák, apartmanok különböző színvonalúak, de **valamennyi saját fürdőszobás és hűtőszekrénnyel felszerelt,** többségük északi fekvésű, így kellemesen hűvös. A főépület halljálban korlátlan a wifi internet-elérési lehetőség. A szálloda zárt területén ingyenes a parkolás. Bővebben lásd a [www.husi-sc.hu](http://www.husi-sc.hu) vagy a [www.rivieraparkhotel.hu](http://www.rivieraparkhotel.hu) honlapon és a szálloda egyéb internetes elérhetőségein ([www.szallas.hu](http://www.szallas.hu) stb.).

**A részvételi költség** **49.990.- Ft**,oktatással és teljes ellátással **az augusztus 24-i reggelivel kezdődően és az augusztus 30-i ebéddel bezárólag,** szállás a III. szálló kétszobás, 4 fekhelyes apartmanjaiban).

**Részvételi költség napközis rendszerben** (oktatás, felügyelet, ebéd): **22.990.- Ft.**

A fenti árak tartalmazzák a rapid nevezési díjat is (de az esetleges Talentum Kupáét nem).

**A családdal érkezők a gyerekeknek ajánlott – legolcsóbb (bár színvonalas, saját fürdőszobás, hűtős) – szállás helyett természetesen más, még igényesebb elhelyezést is választhatnak, a Talentum Kupára kiajánlott, alább részletezett árakon:**

**Szállásköltség 1 főre** (aug. 23-30. között **7 éjszakára**, első éjszaka 23-án, utolsó éjszaka 29/30-án):

**a III. szállóban (a szobák fele északra, fele délre néz, mindegyikben hűtő és beépített konyhapult van, de tévé nincs):**

* 1 fő szállása kétszobás, 4 fekhelyes apartmanban (min. 3 fő/ap.) **28.000.- Ft** (4000.- Ft/fő/éj + reggeli)
* 1 fő szállása kétágyas szobában **30.800.- Ft** (4400.- Ft/fő/éj + reggeli)
* Kétágyas szoba 1 fő részére: **49.000.- Ft** (7000.- Ft/fő/éj + reggeli)

**az I. szállóban (mindegyik szoba balatoni panorámás, északi fekvésű, hűtős, tévés, de a Delux ap. kivételével konyha nélküli):**

* 1 fő szállása standard kétszobás apartmanban (2 fő/ap.)  **42.000.- Ft** (6000.- Ft/fő/éj + reggeli)
* 1 fő szállása standard kétszobás apartmanban (3-4 fő/ap.)  **35.000.- Ft** (5000.- Ft/fő/éj + reggeli)
* 1 fő szállása standard háromszobás apartmanban (4-5 fő/ap.) **35.000.- Ft** (5000.- Ft/fő/éj + reggeli)
* 1 fő szállása Superior kétágyas szobában **52.500.- Ft** (7500.- Ft/fő/éj + reggeli)
* Superior kétágyas szoba egy fő részére  **66.500.- Ft** (9500.- Ft/fő/éj + reggeli)
* 1 fő szállása Delux légkondicionált apartmanban (min. 2 fő/ap.) **70.000.- Ft** (10000.- Ft/fő/éj + reggeli)
* **+ 500,- Ft/éj kötelező reggeli**, + idegenforgalmi adó 420 Ft/fő/nap (18 év fölöttieknek).

A vastag betűvel szedett árat kell abban az esetben is kifizetni, ha a vendég - saját kérésére - nem a teljes időre veszi igénybe a szállást.

**Kedvezmény:**  **a szállásdíj 5 %-a**  **minimum 6 fő egyidejű közös jelentkezése esetén.**

**Napi háromszori étkezés:** (kontinentális jellegű, hideg svédasztalos reggeli, háromfogásos menü ebéd, kétfogásos menü vacsora éttermi felszolgálással, **az augusztus 24-i reggelivel kezdődően és az augusztus 30-i ebéddel bezárólag)**: **16.600.- Ft/fő.** A kötelező reggelin kívül bármilyen összetételű részétkezés is kérhető.

**Tételes árak: felnőtt adagok: reggeli 500 Ft/nap, ebéd 1100 Ft/adag, vacsora 900 Ft/adag, (2500 Ft/nap).**

**Edzők, oktatók:** az ifjúsági korú versenyzők edzésében és/vagy az iskolai sakkoktatásban nagy rutinra szert tett, magas minősítésű sakkedzők, ill. tanárok: Ábel Lajos nemzetközi mester, Tusák József és Valis János. Gyerekszerető pedagógusaink a szabadidő hasznos eltöltésében is segítenek. **Tanáraink a szabadidejükben – igény esetén – egyéni oktatást is vállalnak.**

**Táborvezető:** Valis János mesterjelölt, a budapesti Áldás Utcai Általános Iskola volt tanára (jelenleg nyugdíjas), a HÜSI SC elnöke.

**Ajánlott felszerelés:** bármilyen füzet + íróeszköz, fürdőruha, sportöltözék, pingpongütő és -labda, valamint a **TB-kártya másolata.**

**Jelentkezni, tájékoztatást kérni lehet:** *levélben:* HÜSI SC, Valis János, 1028 Budapest, Gyöngyvirág u. 13., *E-mail:* husi-sc@t-online.hu ,*tel/fax:* (+36 - 1) 397-1719, 398-7220, tel.: +36-20-934-3066.

**Jelentkezési és előleg-befizetési határidő: 2015. július 20. (utána a szabad férőhelyek függvényében, pótdíjjal).** Minden - nem személyes - jelentkezést írásban visszaigazolunk.

**A jelentkezésekben kérjük megadni:** a kért ellátást (pontosan meghatározva), a gyermek pontos születési idejét, versenysakkozóknál az értékszámot, amatőröknél a sakkozói múltat. (A megfelelő csoportbeosztást csak ennek alapján tudjuk elvégezni.)

**Fizetési feltételek:** 30 % előleg a jelentkezéskor, a maradék a tábor indulásakor. **A helyszíni fizetést SZÉP kártyával is lehet teljesíteni.** Az előleget személyesen, átutalással, illetve a visszaigazoláskor megküldött csekken lehet befizetni. **(Kérjük, hogy visszaigazolás nélkül ne fizessenek előleget, mert a befizetés nem pótolhatja, hanem csak kiegészíti a jelentkezést!)** A befizetésekről számlát adunk. A korlátozott számú férőhely miatt **a jelentkezéseket a befizetések** (az előlegek számlánkra érkezésének) **sorrendjében tekintjük véglegesnek, továbbá amennyiben az előleg befizetése nem történik meg a visszaigazolástól számított 3 munkanapon belül, 2000.- Ft/fő pótdíjat számítunk fel.**

**A július 20. utáni jelentkezőket megpróbáljuk elhelyezni, de azt garantálni már csak a szálloda szabad kapacitásának függvényében, nagymértékben csökkent eséllyel tudjuk.**

Visszalépés esetén az előlegből csak az étkezési költségekre vonatkozó részt tudjuk visszafizetni, amennyiben a lemondás legkésőbb augusztus 15-ig történik.

**Gyülekezés, a gyerekek átvétele, ill. átadása, utaztatás:** **Jelentkezés** a tábor helyszínén, aug. 23-án **délután** **14.00 - 19.30 között. Tábornyitó 20.00-kor. Figyelem! Többi sakktáborunktól eltérően itt a beérkezés napján nincs vacsora! A tábori szakmai program az aug. 30-án (várhatóan) 14.00-kor kezdődő eredményhirdetéssel ér véget.**

Budapest, 2015. július 12.